《江子山亲家物故十有八年矣，吉人谢世，时切于怀，用赋长句》
清代·缪思勃

生喜天真恶人巧，与世不谐常潦倒。廿年不见素心人，风月无情天地老。

忆昔交知久更亲，先为管鲍继朱陈。有时赌酒灯将灺，有时鏖文鸡欲鸣。

酒酣文成放意睡，睡起相对意思平。不知人世有畛域，融融泄泄物皆春。

斯人一去使我独，顾影凄清直到今。

作者简介：字子榛，号约轩，顺治、雍正年间人，少壮好学，晚岁潜心理蕴，著有耕学草堂集、松窗笔记、约轩诗文集。